CELEX: 62007TN0422
Language: et
Date: 2007-11-16 00:00:00
Title: Kohtuasi T-422/07: 16. novemberil 2007 esitatud hagi — DJEBEL versus Euroopa Ühenduste Komisjon

8.3.2008   
            
            
               ET
            
            
               Euroopa Liidu Teataja
            
            
               C 64/40
            
         16. novemberil 2007 esitatud hagi — DJEBEL versus Euroopa Ühenduste Komisjon
   (Kohtuasi T-422/07)
   (2008/C 64/65)
   Kohtumenetluse keel: portugali
   Pooled
   
      Hagejad: DJEBEL, SGPS, SA (Funchal, Portugal) (esindajad: M. Andrade Neves ja S. Castro Caldeira)
   
      Kostja: Euroopa Ühenduste Komisjon
   Hagejate nõuded
   
               —
            
            
               Tühistada Euroopa Ühenduste Komisjoni 10. mai 2007. aasta otsus, avaldatud 24. augusti 2007. aasta ELT-s, riigiabi C 4/2006 (ex N 180/2005) kohta — Portugal — abi ettevõttele Djebel (teatavaks tehtud numbri K(2007) 1959 all) (ELT L 219, lk 30);
            
         
               —
            
            
               Taotlus, et Esimese Astme Kohus tuvastaks, et
               
                           —
                        
                        
                           taotletud abi oli ja on endiselt hädavajalik konkretiseerimaks investeerimisprojekti, mis käsitles RASH-i kapitali omandamist ja selle tagajärjel hotelli Rio Atlântico omandamist;
                        
                     
                           —
                        
                        
                           abi taotleti enne investeeringu teostamist;
                        
                     
                           —
                        
                        
                           Djebeli projekt kujutas endast Pestana kontserni esmast sisenemist rahvusvahelisele turule;
                        
                     
                           —
                        
                        
                           selle projekti arendamine ei muutnud konkurentsitingimusi ei ühenduse territooriumil ega väljaspool seda asuvate Euroopa ettevõtjate jaoks;
                        
                     
                           —
                        
                        
                           nimetatud projekti arendamine ei andnud Pestana kontsernile eelist, pannes ta olukorda, mis võib tekitada konkurentsimoonutusi liikmesriikide vahel;
                        
                     
                           —
                        
                        
                           Djebeli taotletud abil on samad omadused kui Vila Galé taotletud abil, mille komisjon 15. oktoobri 2003. aasta otsusega heaks kiitis.
                        
                     
         
               —
            
            
               Tuvastada, et abi andmine Djebelile eespool mainitud tingimustel ja eelduste alusel ei ole vastuolus ühegi EÜ asutamislepingu sättega ega ühegi teisese õiguse sättega;
            
         
               —
            
            
               Kehtestada tingimused, mille alusel komisjoni 10. mai 2007. aasta otsus Djebeli taotletud abi kohta tuleks läbi vaadata, nii et see otsus lubaks abi andmise Djebeli ja Portugali ametiasutuste pakutud tähenduses.
            
         Väited ja peamised argumendid
   Hageja taotletud abi ei ole vastuolus EÜ asutamislepingu asjaomaste sätetega.
   Djebel täitis seadusjärgsed tingimused, et tema kandidatuurile kohaldataks SIME-t, ja komisjonil on kohustus järgida sellise kandidatuuri vastuvõetavuse tingimusi, nagu need tulenevad käesolevas asjas kohaldatavast Portugali õigusaktist.
   Kohaldatavad Portugali õigusnormid näevad ette, et kuni 31. jaanuarini 2001 esitatud kandidatuurid võivad osalemiseks sisaldada investeerimiskulusid, mis tehti pärast 1. juulit 1999.
   Kõnealuse riigiabiga sooviti ärgitada ja toetada Pestana kontserni sisenemist rahvusvahelisele turule ja abi taotleti enne investeeringu algust.
   Hagejal ei või tekkida kahju seetõttu, et vastutavad ametiasutused hilinesid projekti hindamisega.
   Hageja taotletud abi ei saa hinnata tänase päeva majandus- ja rahanduskonteksti alusel.
   Ilma asjaomase abita ei oleks hageja suutnud teostada kõnealusele projektile vastavat investeeringut.
   Pestana kontserni esmane rahvusvahelisele turule sisenemise kogemus vastab hageja teostatud omandamisele selle investeerimisprojekti raames.
   1999. aastal ei olnud Pestana kontsernil rahalisi vahendeid teostada kõnealust investeeringut Brasiilias.
   Selle investeeringu teostamisel ei ole mingit olulist mõju kaubandusele Euroopa Liidus.
   Ei ole mingit seost hageja poolt Brasiilias tehtud omandamise ja Pestana kontserni laienemise vahel Portugalis.
   Hageja esitatud investeerimisprojekt ja talle antud abi on kooskõlas EÜ asutamislepingu sätetega, eeskätt EÜ artikli 87 lõike 3 punktiga c.
   Hagejale antud abi võimaldas majandustegevuse arendamist, seega kuulub see EÜ artikli 87 lõike 3 punktis c esitatud erandi alla.
   Ei ole toimunud mingit EÜ asutamislepingu sätete ega teisese õiguse rikkumist, ka ei ole ühisturul konkurentsi moonutatud.
   Võrdse kohtlemise põhimõtte alusel leiab hageja, et kuna asjaomasel investeerimisprojektil olid kõik samad omadused kui Vila Galé projektil — mille kohta komisjon tegi otsuse 15. oktoobril 2003 —, siis peaks komisjoni otsus riigiabi C 4/2006 kohta olema sarnane tollele otsusele.